Laughing哥

梁笑棠，花名Laughing哥、Laughing Sir係學警系列入面嘅虛構人物由謝天華扮演，最早喺無綫電視電視劇《學警狙擊》入面出現，角色係黑社會大佬。Laughing哥個名走紅，成為謝天華新形象。

梁笑棠其實係香港警察臥底表面做進興社團話事人個人囂張沙塵，野心大，貪威貪功，要面又要威，口舌招尤，挑釁警權。其實心思幼細，深得龍頭大佬信任，而Laughing哥暗戀程若芯，嚮《學警狙擊》第22集俾李柏翹槍殺。

Laughing哥嚮黑道9年，負責大耳窿同埋Disco生意，兼賣丸仔，收入係不法社團嘅主要經濟來源。雖然梁笑棠有意幫手製毒。

嚮戲裏面，Laughing哥做嘅係目標為本，重視團隊精神，做事有使命感，照顧新人，甚至命都唔要。所以唔係公務員嗰種我會做好呢份工咁簡單，而係「偉人」。   

2009年3月27號，《學警狙擊》兩個鐘大結局，好多人都信Laughing哥會翻生。當晚10點半，無綫徇眾要求而補拍嘅片段喺香港翡翠台、高清翡翠台播出，而馬來西亞Astro On Demand亦率先喺同一日夜晚10點播出，片段唔夠一分鐘，顯示「Laughing哥」着住差人制服，然後講咗一句：「記住我個名，Laughing Sir呀！」。

最後因為殺死咗蘇星柏被判終身監禁。

臥底履歷
 香港警察
 正興
 進興
 東莞羅勝犯罪集團
 義豐
佢自稱係警隊入面做臥底次數最多嗰個。

感情線
 蕭凱倫 Karen結果：女方被殺
 趙雲迪 Wendy結果：女方意外身亡
 程若芯結果：女方被殺
 周望晴 Jodie (1980-2011)結果：女方跌死

金句
 「電腦化？我最叻嗰條靚淨係識用電腦上鹹網同賭波咋喎。」 
 「上帝要你滅亡，必先令你瘋狂！」 
 「臭新仔，過咗戒奶期未？記住我個名，Laughing哥。」 
 「你唔記得我教過你乜嘢呀？無論對住乜嘢人，必要時你都要開槍。」 
 「個天畀你行你先好行，個天唔畀你行，你郁都唔好郁呀！」 
 「唔係我條底線set得低，而係我做人根本冇底線。」 
 「吹水又唔使畀錢。」 
 「一日大佬一世大佬。」 
 「打生打死得個桔，舒舒服服有金執。」 
 「我唔打你我就唔叫Laughing，我叫Crying。」 
 「人人得而鋸之。」 
 「只要對我有利，我話知你係我老竇老母。」 
 「係！我同你都係做緊同一樣嘢，咪就係蠱惑仔囉。」
 「無論Laughing係生係死，Laughing都會喺度，一日警察，一世警察。著得起呢套制服，咁多伙記撐，驚乜呀？記住我個名，Laughing Sir呀！」

參攷

拎
 Laughing 梁笑棠 - 人物性格 - 學警狙擊 - tvb.com
 潛行狙擊 - 人物 - tvb.com
 Laughing 哥-死亡筆記
 《從領袖的角度看Laughing哥的死亡》
 Laughing哥 | Facebook
 潛行狙擊 CIB Laughing哥 | Facebook

虛構角色
無綫電視節目角色